section_heading: Povijest
paragraph_text: Najranije godine nagrade bile su obilježene nedosljednošću i konfuzijom. U prvoj godini Oscara, glumci i drugi kao što su snimatelji bili su nominirani za sve svoje filmove koji su producirani tijekom kvalificirajućeg razdoblja. Budući da je nagrada za režiranje bila za "režiranje", a ne za "najboljeg redatelja", odavala je počast redatelju povezanom sa samo jednim filmom - tako Janet Gaynor uz svoju nominaciju za najbolju glumicu ima navedena dva filma Franka Borzagea, ali je samo jedan od njih Borzageu donio nominaciju za režiju. Druge godine se ponovio isti slučaj pa je Frank Lloyd nominiran za tri svoja filma - ali, što je još više zbunjujuće, samo je jedan od njih naveden na nagradi kao film za koji je dobio nagradu. Konačno, za nagrade za 1930./'31., ovaj konfuzni sustav je zamijenjen onim trenutnim u kojem je redatelj nominiran za jedan film.